【戰況R6】昇瀧駒馬主:廖康銘離港前 交低話隻馬W呀~
2024年04月03日 22:21
東網電視
更多新聞短片
第6場三班泥1200米,廖廐新勝馬「昇瀧駒」成為2倍大熱門,呢隻馬今場又放頭走,直路初曾經畀外欄殺上的「凱旋星光」拍上來似過,但拉士回氣又Fight back,今場頭兩名所造末段時間分別為22秒38同22秒18,雙雙彈開餘駒,睇吓冠亞軍水準高呀。是場跑第3、4名,則為在內欄捱到的「時時滿意」及後上一段的「天行健」。
廖康銘去咗澳洲買馬,所以今晚不在場,而馬主團體經理人之一謝海發教授表示賽前對「昇瀧駒」好有信心,練馬師都交低隻馬狀態好好,所以今日都有好多朋友入場一齊拉頭馬,最緊要一齊開心。呢場賽後,見到應屆澳門冠軍練馬師劉志森同前澳門冠軍騎師杜頓拉頭馬。
第6場賽果:5-2-6-8
二重彩賽果:5-2(最後賠率48)